**Informacija apie parengtą dujotiekių jungties tarp Lenkijos ir Lietuvos dalies Lietuvos Respublikos teritorijoje statybos poveikio aplinkai vertinimo programą**

2014-04-08 Aplinkos apsaugos agentūros Poveikio aplinkai vertinimo ir taršos prevencijos skyrius, Artūras Vilkas, tel. 8 706 62017

**Planuojamos ūkinės veiklos užsakovo pavadinimas, adresas, telefonas, faksas.**

AB „Amber Grid“, Savanorių pr. 28, LT-03116 Vilnius, tel. (8 5) 236 0855, faks. (8 5) 236 0850

**Planuojamos ūkinės veiklos (toliau - PAV) dokumentų rengėjo pavadinimas, adresas, telefonas, faksas.**

UAB „Kelprojektas“, I. Kanto g. 25, LT-44296 Kaunas, tel. (8 37) 205419); el. paštas info@kelprojektas.lt.

**Planuojamos ūkinės veiklos pavadinimas.**

Dujotiekių jungties tarp Lenkijos ir Lietuvos dalies Lietuvos Respublikos teritorijoje statyba.

**Planuojamos ūkinės veiklos vieta (apskritis, miestas, rajonas, seniūnija, kaimas, gatvė).**

Vilniaus, Kauno, Alytaus ir Marijampolės apskritys; Širvintų r. sav. (Širvintų sen., Jauniūnų sen., Kernavės sen.), Vilniaus r. sav. (Dūkštų sen.), Elektrėnų r. sav. (Kazokiškių sen., Vievio sen., Elektrėnų sen., Gilučių sen., Kietaviškių sen.), Kaišiadorių r. sav. (Žiežmarių apylinkės sen., Kruonio sen.), Prienų r. sav. (Jiezno sen.), Birštono sav. (Birštono sen.), Alytaus r. sav. (Punios sen., Alytaus sen., Krokialaukio sen., Simno sen.), Lazdijų r. sav. (Krosnos sen., Šeštokų sen., Būdviečio sen.), Marijampolės sav. (Liudvinavo sen.).

**PAV subjektai, kurie pagal kompetenciją nagrinės PAV dokumentus, teiks išvadas; atsakinga institucija, kuri priims sprendimą dėl planuojamos ūkinės veiklos leistinumo pasirinktoje vietoje.**

Širvintų r. sav., Vilniaus r. sav., Elektrėnų r. sav., Kaišiadorių r. sav., Prienų r. sav., Birštono sav., Alytaus r. sav., Lazdijų r. sav., Marijampolės sav. administracijos; Vilniaus, Kauno, Alytaus ir Marijampolės visuomenės sveikatos centrai; Vilniaus, Alytaus, Marijampolės apskričių priešgaisrinės gelbėjimo valdybos; Širvintų, Elektrėnų, Kaišiadorių, Prienų, Lazdijų priešgaisrinės gelbėjimo tarnybos; Kultūros paveldo departamento prie Kultūros ministerijos Vilniaus, Kauno, Alytaus ir Marijampolės teritoriniai padaliniai. Programą tvirtins ir sprendimą dėl planuojamos ūkinės veiklos leistinumo pasirinktoje vietoje priims atsakinga institucija – Aplinkos apsaugos agentūra.

**Kur, kada ir iki kada galima susipažinti su planuojamos ūkinės veiklos PAV programa (nurodomas adresas ir laikas, susipažinimui su PAV programa rekomenduojama 10 darbo dienų).**

Su parengta programa susipažinti galima: PAV dokumentų rengėjo adresu UAB „Kelprojektas“, I. Kanto g. 25, LT-44296 Kaunas, tel. (8 37) 20 54 19) bei internetiniame portale www.kelprojektas.lt, per 10 darbo dienų nuo šios informacijos paskelbimo dienos.

**Informacija apie tai, kad pasiūlymai teikiami PAV dokumentų rengėjui (nurodomas adresas), o pasiūlymų kopijos papildomai gali būti pateiktos pagal kompetenciją PAV subjektams ir atsakingai institucijai.**

Pasiūlymai teikiami PAV dokumentų rengėjui – UAB „Kelprojektas“, I. Kanto g. 25, LT-44296 Kaunas, tel. (8 37) 20 54 19); el. paštas info@kelprojektas.lt. Pasiūlymų kopijos papildomai gali būti pateiktos pagal kompetenciją PAV subjektams ir atsakingai institucijai.